Αυτό το λήμμα αφορά την ταινία του 2009.  Για το ομώνυμο μυθιστόρημα, δείτε: Νέα Σελήνη (μυθιστόρημα).  

Η ***Νέα Σελήνη*** (αγγλικά: *Νew Μoon*) είναι η δεύτερη ταινία του "έπους του Λυκόφωτος" και η συνέχεια της ταινίας Λυκόφως του 2008. Βασίζεται στο μυθιστόρημα της Στέφανι Μέγιερ *Νew Μoon*.

Πλοκή
-----

Στα δέκατα όγδοα γενέθλια της Μπέλα Σουάν, ο Έντουαρτ Κάλεν, ο βρυκόλακας που αγαπά και η οικογένεια του της διοργανώνουν ένα πάρτι παρά την θέλησή της. Ενώ ξετυλίγει ένα δώρο, κόβεται κατά λάθος από το χαρτί, κάτι το οποίο προκαλεί τον Τζάσπερ, τον θετό αδελφό του Έντουαρτ, ο οποίος συγκλονίζεται από την μυρωδιά του αίματος και κάνει απόπειρα να την σκοτώσει. Για την προστασία της, ο Έντουαρτ αποφασίζει να τερματίσει την σχέση τους και μαζί με την οικογένειά του να απομακρυνθεί από το Φορκς. Αυτό ραγίζει την καρδιά της Μπέλα. Κατά τους μήνες που ακολουθούν, η Μπέλα ανακαλύπτει ότι επικίνδυνες δραστηριότητες, όπως η οδήγηση μοτοσικλέτας, την κάνουν να ακούει την φωνή του Έντουαρτ στο κεφάλι της. Επίσης, επιδιώκει την εμβάθυνση της φιλίας της με τον Τζέικομπ Μπλακ, έναν χαρούμενο σύντροφο που την διευκολύνει να ξεπεράσει τον πόνο της απώλειας του Έντουαρτ. Η Μπέλα ανακαλύπτει ότι ο Τζέικομπ είναι λυκάνθρωπος. Αυτός και οι άλλοι λυκάνθρωποι προστατεύουν την Μπέλα από τους νομαδικούς βρυκόλακες Λόρεντ και Βικτόρια, η τελευταία εκ των οποίων προσπαθεί να εκδικηθεί για τον θάνατο του εραστή της, Τζέιμς, τον οποίο σκότωσε ο Έντουαρτ στο Λυκόφως. Εν τω μεταξύ, μία σειρά από παρεξηγήσεις, κάνει τον Έντουαρτ να πιστέψει ότι η Μπέλα αυτοκτόνησε. Τρελός από την υποτιθέμενη αυτοκτονία, ο Έντουαρτ πάει στην Βολτέρρα, πόλη της Ιταλίας, για να προκαλέσει τους Βολτούρι, τους βασιλικούς βρυκόλακες, οι οποίοι είναι οι μοναδικοί βρυκόλακες που έχουν το δικαίωμα να τον σκοτώσουν. Η Μπέλα μαζί με την Άλις φεύγουν βιαστικά για την Ιταλία, για να αποτρέψουν τον Έντουαρντ από το να αυτοκτονήσει. Πριν από την αναχώρηση τους από την Ιταλία, οι Βολτούρι λένε στον Έντουαρτ ότι η Μπέλα, επειδή γνωρίζει την ύπαρξη των βρυκολάκων, πρέπει ή να θανατωθεί ή να μετατραπεί σε βρυκόλακα. Όταν επιστρέφουν στο Φορκς, ο Έντουαρτ λέει στην Μπέλα ότι την αγαπούσε, αλλά άφησε το Φορκς για να την προστατέψει. Αυτή τον συγχωρεί και οι Κάλεν κάνουν ψηφοφορία υπέρ της μετατροπής της Μπέλα σε βρυκόλακα, παρά την θλίψη του Έντουαρτ. Ωστόσο, ο Έντουαρτ δίνει στην Μπέλα μία επιλογή: θα επιτρέψει να την μετατρέψει σε βρυκόλακα ο Κάρλαϊλ μετά την αποφοίτησή της με αντάλλαγμα να παντρευτεί τον Έντουαρτ,,

Παραπομπές
----------

1. ↑  www.film4.com/reviews/2009/the-twilight-saga-new-moon.
2. ↑  stopklatka.pl/film/saga-zmierzch-ksiezyc-w-nowiu. Ανακτήθηκε στις 19  Μαΐου 2016.

Εξωτερικοί σύνδεσμοι
--------------------

* Επίσημος ιστότοπος
* Νέα Σελήνη (ταινία) στο IMDb

  


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Η σειρά **Λυκόφως** της **Στέφανι Μέγιερ** |
| --- |
|  |
| Σειρά βιβλίων | 
* *Λυκόφως*
* *Νέα Σελήνη*
* *Έκλειψη*
* *Χαραυγή*
 |
|  |
| Σειρά ταινιών | 
* *Λυκόφως* (2008)
* *Νέα Σελήνη* (2009)
* *Έκλειψη* (2010)
* *Χαραυγή - Μέρος 1* (2011)
* *Χαραυγή - Μέρος 2* (2012)
 |
|  |
| Χαρακτήρες | 
* Μπέλα Σουάν
* Έντουαρντ Κάλεν
* Τζέικομπ Μπλακ
 |
|  |
| Βιβλία Spin-offs | 
* *Η Σύντομη Δεύτερη Ζωή της Μπρι Τάνερ*
* *Ήλιος του Μεσονυκτίου* (ανέκδοτο)
* *Ζωή και Θάνατος: Λυκόφως με νέα ματιά*
 |
|  |
| Κόμικς | 
* *Λυκόφως: Graphic Novel*
* *Νέα Σελήνη: Graphic Novel*
 |
|  |
| Άλλα | 
* *To Έπος του Λυκόφωτος: Ο Επίσημος Οδηγός*
* Scene It? Twilight
 |

 |

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |